Rīgā, 2024. gada 15. augustā

**LĒMUMS Nr. 41/1-1**

**Par** **VSIA “Latvijas Radio” Sabiedriskā pasūtījuma 2024. gada plāna**

**grozījumu apstiprināšanu**

Pamatojoties uz Sabiedrisko elektronisko plašsaziņas līdzekļu likuma 17. panta pirmās daļas 8. punktu, ar Sabiedrisko elektronisko plašsaziņas līdzekļu padomes (turpmāk – Padome) 2023. gada 29. septembra lēmumu Nr. 40/1-1 un 2024. gada 21. marta lēmumu Nr. 17/1-1 apstiprināto nolikumu “Sabiedriskā pasūtījuma izstrādes, uzskaites un izpildes uzraudzības kārtības nolikums”, 2023. gada 29. septembra lēmumu Nr. 39/1-1 un 2024. gada 14. jūnija lēmumu Nr. 33/1-1 apstiprinātās vadlīnijas “Sabiedrisko elektronisko plašsaziņas līdzekļu sabiedriskā pasūtījuma vadlīnijas 2023.-2025. gadam un uzdevumi plāna sagatavošanai 2024. gadam”,

 ievērojot VSIA “Latvijas Radio” 2024. gada 13.augusta vēstulē Nr. 154/B2-6.3N “Par grozījumiem VSIA “Latvijas Radio” Sabiedriskā pasūtījuma plānā 2024. gadam (precizēts)”, sniegtos priekšlikumus VSIA “Latvijas Radio” sabiedriskā pasūtījuma 2024. gada plāna, kurš apstiprināts ar Padomes 2023. gada 28. decembra lēmumu Nr.55/1-1 “Par VSIA “Latvijas Radio” sabiedriskā pasūtījuma 2024. gada plāna apstiprināšanu” un grozīts ar 2024. gada 29. februāra lēmumu Nr. 14/1-1 “Par VSIA “Latvijas Radio” Sabiedriskā pasūtījuma 2024. gada plāna grozījumu apstiprināšanu”, grozījumiem,

kā arī ņemot vērā 2024. gada 31. jūlija VSIA “Latvijas Radio” revīzijas komisijas sēdes ziņojumu,

Sabiedrisko elektronisko plašsaziņas līdzekļu padome,

 **nolemj**:

1. Apstiprināt grozījumus VSIA “Latvijas Radio” sabiedriskā pasūtījuma 2024. gada plānā, izsakot VSIA “Latvijas Radio” sabiedriskā pasūtījuma 2024. gada plānu šim lēmumam pievienotajā redakcijā.
2. Informēt par šo lēmumu VSIA “Latvijas Radio” valdi.
3. Publicēt šo lēmumu Padomes tīmekļa vietnē www.seplp.lv.
4. Par lēmuma pieņemšanu informēt Padomes sabiedriski konsultatīvā foruma dalībniekus.
5. Par atbildīgo Padomes locekli šī lēmuma izpildes kontrolei noteikt Sanitu Upleju-Jegermani.

Lēmums (bez pielikumiem) sagatavots un parakstīts elektroniski uz 2 (divām) lapām.

Pielikumā:

1. VSIA “Latvijas Radio” Sabiedriskā pasūtījuma 2024. gada plāns uz 49 (četrdesmit deviņām) lapām;
2. Pielikums Nr.1, Sabiedriskā pasūtījuma plāns un izpilde 2024.gadā, *Excel* datne;
3. Pielikums Nr.2, VSIA “Latvijas Radio” plānotā un faktiskā naudas plūsma un darbības rādītāji 2024.gadā, *Excel* datne;
4. Pielikums Nr. 2.1, Plānotais peļņas vai zaudējumu aprēķins 2024.gadam, *Excel* datne.

**Padomes priekšsēdētājs (*paraksts*)\* Jānis Siksnis**

\*DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU